نئها جاردیاری خودصئلادار بییئن ڤولات أندونئزی د سال 1945 زایئشتی٬ راساگه أفتونئشین ئی ڤولات أم گوت کئ مئ أم باس یئ گل آستوٙن جئگا سی خوم بام. ئی راساگه د موافئقأت نۉمه یی کئ د سال 1949 زایئشتی مینجا دولأتیا ڤولاتیا یأکاگئرته أندونئزی و هولأند ئمضا بی٬ بی ڤئ یئ گل د آستوٙنیا و راساگه یا ڤولات أندونئزی. د سال 1950 زایئشتی ڤولاتیا یأکاگئرته أندونئزی تأصمیم گئرئت کئ یکاگئری نه کأمتأر بأکه سی یه بی کئ٬ ئوسئ د سال 1958 زایئشتی د پایه قانوٙن شوماره 64/1958 ڤولات أندونئزی د میناڤه سوٙندا سئ گل آستوٙن ره ڤأندیاری بی ڤا نوٙمیا: بالی٬ سوٙندا أفتوزأنوٙن و سوٙندا أفتونئشین. آستوٙن سوٙندا أفتوزأنوٙن د ڤأر گئرته بأرجا أفتونئشین میناڤه تیموٙر٬ میناڤه یا فئلورئس٬ سوٙمبا و چأن گل میناڤه کوچئکه. ئی آستوٙن 12 گل زیربأرجا ڤاگئرد شأر کوٙپانگ داره. نئها ڤاجئگوٙ بییئن رئجیم سوٙهارتو د سال 1998 زایئشتی و تأسڤیب بییئن قانوٙن تازه سی خودصئلادار بییئن راساگه یی چئنی قانوٙنی بائث بی کئ دولأتیا راساگه یی د سأرتاسأر ڤولات أندونئزی فره زیات بان ئوسئ چن گل زیربأرجا هأنی د زیربأرجایا دئمایی کئ تا سال 1998 زیربأرجایا أصلی ئی آستوٙن بییئن ره ڤأندیاری بی چی ڤئنوٙ کئ د هار میان: